PMIndiaData/PMIndiaSum huggingface dataset:
وزیراعظم نے  بہار کے وزیر اعلیٰ کے طور پر حلف لینے پر جناب نتیش کمار کو مبارکباد دی ہے

نئی دہلی،16 نومبر ، وزیر اعظم جناب نریندر مودی نے بہار کے وزیر اعلیٰ کے طور پر حلف لینے پر جناب نتیش کمار کو مبارکباد دی ہے۔ ایک ٹوئٹ میں وزیر اعظم نے کہا ہے کہ ’’بہار کے وزیر اعلیٰ کے طور پر حلف لینے پر نتیش کمار جی کو مبارکباد۔ میں اُن تمام لوگوں کو مبارکباد دیتا ہوں جنھوں نے بہار حکومت میں وزیر کے طور پر حلف لیا ہے۔ این ڈی اے کنبہ ایک ساتھ مل کر بہار کی ترقی کے لیے کام کرے گا۔ میں بہار کی فلاح وبہبود کے لیے مرکز کی طرف سے ہر ممکن امداد کا یقین دلاتا ہوں‘‘۔
وزیر اعظم یکم ستمبر کو انڈیا پوسٹ پیمنٹ بینک کا افتتاح کریں گے

نئی دلّی ، 31 اگست؍ وزیر اعظم جناب نریندر مودی یکم ستمبر ، 2018 کو نئی دلّی کے تال کٹورہ اسٹیڈیم میں انڈیا پوسٹ پیمنٹ بینک ( آئی پی پی بی ) کا افتتاح کریں گے ۔ آئی پی پی بی عام لوگوں کے لئے ایک قابل رسائی ، آسان اور معتبر بینک ہوگا جو مرکزی حکومت کی جانب سے مالیاتی شمولیت کے مقاصد کے حصول میں مدد گار ہوگا ۔ یہ محکمہ ڈاک کے ملک کے کونے کونے میں پھیلے ہوئے زائد از تین لاکھ پوسٹ مینوں اور گرامین ڈاک سیوکوں کے نیٹ ورک کے ذریعہ کام کرے گا ۔ آئی بی پی پی کاآغاز مرکزی حکومت کی جانب سے تیز رفتار سے ترقی کرتے ہوئے بھارعت کے فواید کو ملک کے دور دراز کے کونے تک پہنچانے کی کوششوں کے سلسلے میں ایک اہم سنگ میل ہو گا ۔ ۔آئی پی پی بی کے آغاز کے دن سے ہی اس کی 650شاخیں اور 3250 رسائی مراکز ملک بھر میں پھیلے ہوں گے ۔ اس کے شانہ بشانہ ان شاخوں اور رسائی مراکز پر بھی افتتاحی تقاریب منعقد ہوں گی ۔ ملک کے تمام 1.55 لاکھ ڈاک گھروں کو 31 دسمبر ، 2018 تک آئی پی پی بی سے منسلک کر دیا جائے گا ۔ آئی پی پی بی مختلف اسکیموں مثلاً سیونگ اور کرنٹ اکاؤنٹ ، منی ٹرانسفر ، فوائد کی براہ راست منتقلی ، بل اور یوٹی لٹی پیمنٹ اور انٹرپرائز و مرچنٹ پیمنٹ وغیرہ کی خدمات فراہم کرے گا ۔ یہ اسکیمیں اور متعلقہ خدمات مختلف وسائل ( کاؤنٹر خدمت ، مائیکرو اے ٹی ایم ، موبائل بینکنگ ایپ ، ایس ایم ایس اور آئی وی آر ) کے ذریعے بینکوں کے اسٹیٹ آف دی آرٹ تکنالوجی پلیٹ فارم کا استعمال کرتے ہوئے فراہم کرائی جائیں گی ۔ ۔ ۔ ۔ ۔ ۔
ہائیڈروکابن کے شعبے میں تعاون کیلئے ہندوستان اور بنگلہ  دیش کے درمیان
 مفاہمتی لائحہ عمل پر دستخط کئےجانے کو کابینہ کی منظوری

نئی دہلی،12۔اپریل ،وزیراعظم جناب نریندرمودی کی صدارت میں مرکزی کابینہ نے ہائیڈرو کاربن کے شعبے میں تعاون کیلئے ہندوستان اور بنگلہ دیش کےدرمیان مفاہمتی لائحہ عمل پر دستخط کئے جانے کو منظوری دے دی۔ مجوزہ مفاہمتی لائحہ عمل (ایف او یو) کا مقصد امداد باہمی پر مبنی ادارہ جاتی لائحہ عمل (فریم ورک) میکانزم تیار کرنا ہے تاکہ مساوات اورباہمی فائدے کی بنیا دپر ہائیڈروکاربن کے شعبے میں ہندوستان اور بنگلہ دیش کے درمیان دو فریقی تعاون میں اضافہ ہو سکے۔ مجوزہ مفاہمتی عمل (ایف او یو) اپنی نوعیت کے اعتبارسے ہرحال میں قابل عمل (لازمی)نہیں ہوگااور اس کی مدت جواز پانچ سال ہوگی۔ م ن ۔م م ۔ ک ا
باباصاحب پرندرے   کے زندگی  کے  سویں سال میں داخل ہونے  کے موقع پر وزیراعظم کا پیغام

نئی دہلی، 13اگست،2021 : وزیراعظم جناب نریندر مودی نے بابا صاحب پرندرے جی کو زندگی کے 100 ویں سال میں داخل ہونے پرنیک خواہشات کا اظہار کیا ہے۔ باباصاحب پرندرے کی زندگی کے 100 ویں سال میں داخل ہونے کے موقع پر منعقدہ تقریب میں وزیراعظم نے کہا کہ بابا صاحب پرندرے کی 100 سالہ زندگی سرگرم اور دماغی طورپر مستعد رہنے کے عظیم تصور کی مثال ہے جیسا کہ ہمارے سنتوں نے پیش کیاہے ۔وزیراعظم نے کہا کہ یہ ایک خوشگوار اتفاق ہی ہے کہ جب بابا صاحب اپنی زندگی کے سوویں سال میں داخل ہو رہے ہیں ، اسی وقت ہمارا ملک بھی آزادی کے 75 ویں سال میں داخل ہو رہا ہے۔ وزیراعظم نے ہماری تاریخ کی لافانی روحوں کی تاریخ لکھنے میں بابا صاحب پرندرے کے ذریعہ کئے گئے تعاون پر بھی روشنی ڈالی۔ وزیراعظم نے کہا،’’ شیواجی مہاراج کی زندگی اور ان کی تاریخ کو عوام تک پہنچانے میں انھوں نے جو نمایاں خدمات انجام دی ہیں اس کے لیے ہم سبھی ان کے مقروض رہیں گے۔ بابا صاحب پرندرے کو سال 2019 میں 'پدم وبھوشن' سے سرفراز کیا گیا تھا تو وہیں 2015 میں اس وقت کی مہاراشٹر حکومت نے انہیں 'مہاراشٹر بھوشن ایوارڈ' بھی دیا تھا۔ مدھیہ پردیش حکومت نے بھی کالی داس ایوارڈ دے کر ان کی عزت افزائی کی تھی۔ وزیراعظم نے شیواجی مہاراج کی پروقار شخصیت کے بارے میں تفصیل سے بات کی۔ انہوں نے کہا کہ شیواجی مہاراج ، بھارت کی تاریخ کی عظیم شخصیت تو ہیں ہی ، ساتھ ہی انھوں نے بھارت کے موجودہ جغرافیہ کو بھی متاثرہ کیا ہے۔ ہمارے ماضی ، حال کا اور ہمارے مستقبل کا بہت بڑا سوال یہ ہے کہ اگر شیواجی مہاراج نہ ہوتے تو کیا ہوتا؟ چھترپتی شیواجی مہاراج کے بغیر بھارت کی شکل وصورت ، اس کی عظمت کا تصور کرنا مشکل ہے۔اپنے دورمیں جورول شیواجی نے نبھایا، ان کے بعد وہی رول انکی روایت ،ان سے ملنے والی تحریک اور داستانوں نے نبھائی ہے ۔ان کا 'ہندوی سوراج' پسماندہ اورمحروم طبقات کے تئیں انصاف کا اور ظلم کے خلاف آواز بلند کرنے کی ایک منفرد مثال ہے۔ جناب مودی نے کہا کہ ویر شیواجی کا انتظام وانصرام ، ملک کی بحری فوج کا استعمال ، انکا آبی بندوبست ،آج بھی قابل تقلید ہیں۔ وزیراعظم نے کہا کہ بابا صاحب پرندرے کے کام میں شیواجی مہاراج کے لئے ان کی بے انہتاعقیدت واضح طور پر جھلکتی ہے۔ ان کے کام سے شیواجی مہاراج ہمارے دل ودماغ میں زندہ ہوجاتے ہیں۔ وزیراعظم نے بابا صاحب کے پروگراموں میں اپنی موجودگی کو یاد کیا اور تاریخ کو نوجوانوں تک اس کے مکمل افتخار اور روحانی فیضان کے ساتھ پہنچانے کے انکے جوش وخروش کو کی تعریف کی ۔انھوں نے ہمیشہ اس بات کا خیال رکھا کہ تاریخ کو اسکی سچی شکل میں پیش کیاجائے ۔وزیراعظم نے کہا،’’ اسی توازن کی ملک کی تاریخ کو کافی ضرورت ہے ۔انکی عقیدت اور انکے اندر کے ادیب نے کبھی بھی انکی تاریخ نگاری کو متاثر نہیں کیا۔میں ملک کے نوجوان مورخین سے آزادی کے امرت مہوتسو کے موقع پر آزادی کی تاریخ لکھتے وقت باباصاحب پرندرے جیسے توازن برقرار رکھنے کی اپیل کروں گا۔‘‘ وزیراعظم نے گوا مکتی سنگرام سے لیکر دادرا–ناگر حویلی کی جدوجہد آزادی تک باباصاحب پرندرے کے تعاون کوبھی یاد کیا۔
وزیر اعظم مودی نے امریکی صدر ڈونل ٹرمپ سے کہا کہ بھارت آپ کی آمد کا منتظر ہے

نئی دہلی۔24؍فروری۔امریکی صدر ڈونلڈ ٹرمپ کے بھارت کے سرکاری دورے سے دو دن پہلے وزیراعظم نریندر مودی نے کہا ’’بھارت آپ کی آمد کا منتظر ہے‘‘۔ وزیراعظم نے اپنے ٹوئیٹر ہینڈل پر پوسٹ کیے گئے ایک پیغام میں کہا ’’آپ کا یہ دورہ یقیناً ہمارے دونوں ملکوں کے درمیان دوستی کو مزید مستحکم کرنے والا ہے ، آپ سے ملاقات ہوگی احمد آباد میں‘‘۔ صدر ڈونلڈ ٹرمپ آج احمد آباد پہنچ رہے ہیں جہاں وہ سابرمتی آشرم کے دورے کے ساتھ موٹیرا اسٹیڈیم میں نمستے ٹرمپ تقریب میں شرکت کریں گے۔ وہ آج شام نئی دہلی آجائیں گے۔ امید ہے کہ وہ وزیراعظم کے ساتھ مختلف قومی اور بین الاقوامی معاملات پر وسیع بات چیت کریں۔ ۔۔۔۔۔۔۔۔۔۔۔۔۔۔۔۔۔۔۔۔۔۔
وزیر اعظم نے بھارت رتن ایم جی آر کو ان کے یوم پیدائش پر یاد کیا

وزیر اعظم جناب نریندر مودی نے بھارت رتن ایم جی آر کو ان کے یوم پیدائش پر خراج عقیدت پیش کیا۔ ایک ٹویٹ میں، وزیر اعظم نے کہا؛ "بھارت رتن ایم جی آر کو ان کے یوم پیدائش پر یاد کرتے ہوئے انہیں خراج عقیدت پیش کرتا ہوں۔ ایک موثر منتظم کے طور پر ان کی لاثانی خدمات کی بڑے پیمانے پرتعریف کی جاتی ہے، انہوں نے سماجی انصاف وتفویض اور معاشرے کو بااختیار بنانے میں اپنی گرانقدر خدمات انجام دیں ۔ ان کی نافذ کی گئی اسکیموں کے ذریعہ غریبوں اورپسماندہ طبقات کی زندگیوں میں مثبت تبدیلی آئی ۔ سنیما اور فلموں میں ان کے ذریعہ پیش کی گئی خوبصورتی کو بھی بڑے پیمانے پر سراہا جاتا ہے۔"
بھارت اور برونئی دارالسلام کے مابین ٹیکس کے سلسلے میں اطلاعات کے تبادلے اور جمع کرنے سے متعلق امداد کے معاملے میں بھارت اور برونئی دارالسلام کے مابین معاہدے کی توثیق اور اس پر دستخط کیے جانے کو اپنی منظوری دے دی ہے۔

مرکزی کابینہ نے وزیر اعظم جناب نریندر مودی کی قیادت میں بھارت اور برونئی دارالسلام کے مابین ٹیکسوں کے معاملات میں جمع کرنے سے متعلق تعاون اور متعلقہ اطلاعات کے تبادلے کے سلسلے میں معاہدے کی توثیق اور اس پر دستخط کیے جانے کے عمل کو اپنی منظوری دے دی ہے۔ Details: 1. The Agreement enables the competent anly in the event of extraordinary costs exceeding greement.
مرکزی کابینہ نے اسٹریٹیجکلی اہم بنیادی ڈھانچہ پروجیکٹوں کے بھارتی نیلامی اداروں کو تعاون دینے کے لیے مراعاتی معاشی اسکیم میں (سی ایف ایس) توسیع کو منظوری دی

نئی دہلی،یکم اگست2018؍وزیر اعظم جناب نریندر مودی کی سربراہی میں مرکزی کابینہ نے پہلے اسٹریٹیجکلی اہم بنیادی ڈھانچہ پروجیکٹوں کے بھارتی نیلامی اداروں کو امداد دینے کے لیے مراعاتی معاشی اسکیم (سی ایف ایس) میں توسیع کو اپنی منظوری دے دی ہے۔ تفیصلات: حکومت ہند، سی ایف ایس کے تحت 16-2015سے بیرونی اسٹریٹیجکلی اہم بنیادی ڈھانچہ پروجیکٹوں کے بھارتی نیلامی اداروں کو تعاون دے رہی ہے۔ م ن۔ش ت۔ن ع (01.08.2018)
وزیر اعظم نے وجے گھاٹ پر لال بہادر شاستری کو ان کی  جینتی پر خراج عقیدت پیش کیا

وزیر اعظم جناب نریندر مودی نے آج وجے گھاٹ پر سابق وزیر اعظم لال بہادر شاستری جی کو ان کی جینتی پر گلہائے عقیدت نذر کئے۔ ایک ٹویٹ میں، وزیر اعظم نے کہا؛ ’’وجے گھاٹ پر، لال بہادر شاستری جی کو خراج عقیدت پیش کیا، جنہوں نے ہندوستان کی تاریخ میں انمٹ خدمات انجام دی ہیں ‘‘۔ ۔۔۔۔۔۔۔۔۔۔۔ ش ح۔ا گ۔ن ا۔
وزیراعظم جناب  نریندرمودی نے روسی فیڈریشن کے صدر ولادیمیرپتن کے ساتھ ٹیلی فون پرگفتگو کی

وزیراعظم ، جناب نریندرمودی نے آج روسی فیڈریشن کے صدراعلیٰ جناب ولادیمیرپتن کے ساتھ ٹیلی فون پرگفتگو کی ۔ اپنی بات چیت کے دوران دونوں رہنماؤں نے ان امورپربات چیت کی ، جن پرروسی صدر ولادیمیرپتن کے بھارت کے حالیہ دورے کے دوران تبادلہ خیال کیاگیاتھا۔ آج کے اس تبادلہ خیال سے دفاعی تعاون کو مزید وسعت دینے، کھادوں کی سپلائی میں تعاون اورروسی مشرقی بعید کے ساتھ بھارت کی وابستگی کو بڑھانے سمیت ان امورپرمستقبل کے لائحہ عمل کومستحکم کرنے میں ملی ہے ۔ بات چیت کے دوران بین الاقوامی امورپر بھی تبادلہ خیال ہوا۔ دونوں لیڈروں نے بھارت –روس کے خصوصی اورمراعات سے پُر کلیدی تعلقات کے تحت احاطہ کئے گئے تمام پہلوؤں پرمستقل طورپر رابطہ برقرار رکھنے سے بھی اتفاق کیا اورباہمی تعاون کو مزید گہراکرنے کے ساتھ ساتھ بین الاقوامی فورموں میں صلاح مشورہ اورتال میل جاری رکھنے سے بھی اتفاق کیا۔
وزیراعظم نے  لوگوں کوگرو پورنیما  کی مبارکباد پیش کی ہے

وزیر اعظم جناب نریندر مودی نے گرو پورنیما کے مبارک موقع پرلوگوں کو مبارکباد پیش کی ہے۔ ایک ٹوئیٹ میں وزیر اعظم نے کہا ’’گرو پونیما کے مبارک موقع پر اہل وطن کو دلی مبارکباد۔‘‘ "गुरु पूर्णिमा के पावन अवसर पर देशवासियों को हार्दिक बधाई।"
شمالی بھارت میں دھول بھری آندھی کا شکار ہونے والوں کو وزیر اعظم کے قومی راحت فنڈ سے وزیر اعظم کا یک مشت عطیہ دینے کا اعلان

وزیر اعظم جناب نریندر مودی نے شمال مشرقی بھارت کی مختلف ریاستوں میں 2 مئی2018 کو دھول بھری آندھی میں اپنی جانیں گنوانے والوں کے قریبی ورثا کو فی کس دو لاکھ روپئے کی یک مشت امداد فراہم کرنے کو منظوری دی ہے۔ وزیر اعظم نے اس طوفان میں سنگین طور پر زخمی ہونے والے افراد کو بھی فی کس 50,000 روپئے کی رقم فراہم کرنے کی بھی منظوری دی ہے۔
وزیر اعظم نریندر مود ی کا حکومت  گجرات کے سابق وزیرآنجہانی بھاگو بھائی پٹیل کے انتقال پر اظہار تعزیت

نئی دہلی۔ 26 جون وزیر اعظم جناب نریندر مودی نے حکومت گجرات کے سابق وزیر جناب بھاگو بھائی پٹیل کے انتقال پر گہرے رنج و غم کا اظہار کیا ہے۔ وزیر اعظم نے کہا کہ عوامی خدمات کے شعبہ میں جناب پٹیل کے تعاون کو ہمیشہ یاد رکھا جائے گا۔ وزیر اعظم نے اپنے ایک ٹویٹ میں کہا : ’’ میں گجرات کے سابق وزیر جناب بھاگو بھائی پٹیل کے سانحہ ارتحال پر گہرے رنج و غم کا اظہار کرتا ہوں۔ عوامی خدمات میں ان کے تعاون کو ہمیشہ یاد رکھا جائے گا۔ ان کی روح کو شانتی ملے اور سوگوار خاندان کے تئیں میری تعزیت۔‘‘ ۔۔۔۔۔۔۔۔۔۔۔۔۔۔۔۔۔۔۔۔۔ (ش ح ۔ رض ۔ ج ا (
مرکزی کابینہ نے دلی کینٹ کی  قندھارلائنز میں کیندریہ ودیالیہ نمبر 4  کی تعمیر کے لئے
کیندریہ ودیالیہ سنگٹھن کو وزارت دفاع کی چار ایکڑ زمین منتقل کئے جانے کی منظوری دی

نئیدہلی،04جولائی۔وزیر اعظم جناب نریند ر مودی کی قیادت میں ہونے والے مرکزی کابینہ کے اجلاس میں دلی کینٹ کی قندھار لائنز میں کیندریہ ودیالیہ نمبر چار کی خاطر وزارت دفاع کے زیر ملکیت چار ایکڑ رقبہ زمین کیندر یہ ودیالیہ سنگٹھن (کے وی ایس )کو منتقل کئے جانے کی منظوری دے دی ۔ یہ زمین ایک روپے سالانہ کے معمولی کرائے پر دی گئی ہے ۔ پس منظر : سردست کیندریہ دلی کینٹ کا کیندریہ ودیالیہ نمبر 4 دلی کینٹ کے سروے نمبر 14 میں واقع ایک عارضی عمار ت میں کام کررہا ہے ۔ کیندریہ ودیالیہ نمبر 1994 میں اپنے قیام سے اب تک اسی عمارت میں کام کررہا ہے ۔اس اسکول میں 956 بچے زیر تعلیم ہیں ۔ کے وی ایس کے ذریعہ اسکول کی اپنی عمارت کی تعمیر سے سابق فوجیوں کے کنبوں ، زیر ملازمت سرکاری ملازمین اور دہلی کینٹ کے نواحی علاقو ں کے شہریوں کے بچوں کو اسکولی بچوں کو تمام مطلوبہ سہولتوں کے ساتھ باقاعدہ اور سازگار علمی فضافراہم ہوسکے گی۔ ۰۰۰۰۰۰۰۰۰۰۰۰۰۰۰۰۰۰۰۰۰ م ن ۔س ش ۔رم
ہمارے لوگوں کی جد و جہد اور قربانیوں کی یاد میں، 14 اگست کو تقسیم کے خوفناک یادگار دن کے طور پر منایا جائے گا: وزیر اعظم

وزیر اعظم، جناب نریندر مودی نے کہا کہ ہمارے لوگوں کی جد و جہد اور قربانیوں کی یاد میں، 14 اگست کو تقسیم کے خوفناک یادگار دن کے طور پر منایا جائے گا۔ سلسلے وار ٹویٹس میں، وزیر اعظم نے کہا؛ ”تقسیم کا درد کبھی فراموش نہیں کیا جا سکتا ہے۔ ہماری لاکھوں بہنیں اور بھائی بے گھر ہو گئے اور بہت سے لوگ ذہنی نفرت اور تشدد کی وجہ سے اپنی جان سے ہاتھ دھو بیٹھے۔ ہمارے لوگوں کی جد و جہد اور قربانیوں کی یاد میں، 14 اگست کو تقسیم کے خوفناک یادگار دن کے طور پر منایا جائے گا۔ خدا کرنے کہ #تقسیم کی خوفناک یادگار کا دن ہمیں معاشرتی تقسیم، تفرقہ بازی کے زہر کو دور کرنے اور وحدت، سماجی ہم آہنگی اور انسانی عطائے اختیار کے جذبے کو مزید مستحکم بنانے کی ضرورت کی یاد دلاتا رہے۔“
کابینہ نے ہندستان کے چارٹرڈ اکاؤنٹنٹس کے ادارے اور جنوبی افریقہ کے چارٹرڈ اکاؤنٹنٹس  کے ادارے کے درمیان  ایک دوسرے کو تسلیم کرنے کے سمجھوتے کی منظوری دے دی ہے

نئی دہلی، 2 مئی 2018/مرکزی کابینہ نے جس کی میٹنگ کی صدارت وزیراعظم جناب نریند رمودی نے کی ہے ، ہندستان کے چارٹرڈ اکاؤنٹنٹس کے ادارے (آئی سی اے آئی) اور جنوبی افریقہ کے چارٹرڈ اکاؤنٹنٹس کے ادارے (ایس اے آئی سی اے) کے درمیان ایک دوسرے کو تسلیم کرنے کے سمجھوتے کی منظوری دے دی ہے۔ تفصیلات: آئی سی اے آئی اور ایس اے آئی سی اے کے درمیا ن ایک دوسرے کو باہمی طور پر تسلیم کرنے کے سمجھوتے (ایم آر اے) کی مرکزی کابینہ نے منظوری دے دی ہے جس کا مقصد حساب کتاب کی معلومات پیشہ ورانہ اور دانشورانہ ترقی کے لئے باہمی تعاون کا ایک فریم ورک قائم کرنا ہے جس سے جنوبی افریقہ اور ہندستان کے درمیان حساب کتاب سےمتعلق پیشہ ور افراد کو ترقی حاصل ہوسکے اور وہ ایک دوسرے کے مفادات کو آگے بڑھاسکیں۔ اس سمجھوتے کے تحت 1۔اکاؤنٹینسی سے متعلق ہندستان کے پیشہ ور افراد کو مقامی اکاؤنٹینسی لیاقت کے سلسلہ میں تسلیم کیاجاسکے گا جو موجودہ آئی سی اے آئی لیاقت کے علاوہ ہوگی۔ اس سے جنوبی افریقہ کی منڈیوں میں ان کے لئے پیشہ ورانہ مواقع میں اضافہ ہوگا۔ 2۔اس سے دونوں ملکوں کے اکاؤنٹنگ اداروں کے درمیان تعلقات کو مضبوط بنانے میں مدد ملے گی۔ 3۔پیشہ ورانہ افراد کے ایک دوسرے کے ملک میں آنے جانے میں اضافہ ہوگا اور دونوں ملکوں میں چھوٹے اور درمیانہ درجہ کے کاروبار کو ایک نئی وسعت حاصل ہوگی۔ فوائد آئی سی اے آئی کے لئے یہ بات بڑ ی اہم ہے کہ وہ ایس اے آئی سی اے کے ساتھ قریبی تعلقات برقرار رکھ سکے گا اوراس سے علاقہ میں اسے اپنے ارکان کے مفادات کو بڑھانے میں مد د ملے گی۔ پچھلے چند برسوں میں جو تعلقات قائم ہوئے ہیں وہ نوعیت اور باہمی فائدہ کے اعتبار سے کلیدی اہمیت کے حامل ہیں۔ ایم آر اے کی وجہ سے ہندستان کے چارٹرڈ اکاؤنٹ کے علاقہ میں روزگار کے مواقع زیادہ پیدا ہوں گے اور اس سے وہ ہندستان کے لئے زیادہ رقمیں بھیج سکیں گے۔ پس منظر: آئی سی اے آئی ایک قانونی ادارہ ہے جو پارلیمنٹ کے ایک ایکٹ کے تحت قائم کیا گیا تھا۔ 1949 کا چارٹرڈ اکاؤنٹنٹ ایکٹ ہندستان چارٹرڈ اکاؤنٹینسی کی پیشہ ور کارروائی کو منضبط کرتا ہے۔ اسی طرح ایس اے آئی سی اے جنوبی افریقہ میں اکاؤنٹینسی کا ایک پرانا ادارہ ہے اور اس کا شمار دنیا کے سرکردہ اداروں میں ہوتا ہے۔ ۔۔۔۔۔۔۔۔۔۔۔ م ن۔ ج ۔ ج۔
وزیر اعظم مودی  ،   شیخ حسینہ  ،  مغربی بنگال اور تری پورہ کے وزراء اعلیٰ نے  بنگلہ دیش میں  مشترکہ طور پر تین پروجیکٹ  قوم کے نام وقف  کئے

نئی دہلی، 10 ستمبر / وزیر اعظم جناب نریندر مودی ، بنگلہ دیش کی وزیر اعظم محترمہ شیخ حسینہ ، مغربی بنگال کی کی وزیر اعلیٰ محترمہ ممتا بنرجی اور تری پورہ کے وزیر اعلیٰ جناب بپلب کمار دیب نے آج ویڈیو کانفرنسنگ کے ذریعے مشترکہ طور پر بنگلہ دیش میں تین پروجیکٹوں کا افتتاح کیا ۔ وزیر خارجہ محترمہ سشما سوراج اور بنگلہ دیش کے وزیر خارجہ بھی بالترتیب دلّی اور ڈھاکہ سے ویڈیو کانفرنسنگ کے ذریعے ملے ۔ ان پروجیکٹوں میں ( الف ) بہرا مارا ( بنگلہ دیش ) – بہرام پور ( ہندوستان ) کے ذریعے ہندوستان سے بنگلہ دیش کو 500 میگا واٹ کی اضافہ بجلی کی فراہمی ، ( ب ) اکھوڑا – اگر تلہ ریل لنک ، ( ج ) بنگلہ دیش ریلوے کے کلورا – شاہباز پور سیکشن کو دوبارہ چالو کرنا ۔ اس موقع پر وزیر اعظم نے اپنی تقریر میں کہا کہ انہوں نے حالیہ دنوں میں کاٹھمنڈو میں منعقدہ بمسٹیک کانفرنس ، شانتی نکیتن میں اور لندن میں منعقدہ دولتِ مشترکہ سربراہ کانفرنس کے دوران بنگلہ دیش کی وزیر اعلیٰ محترمی شیخ حسینہ کے ساتھ متعدد ملاقاتیں کی ہیں ۔ اس موقع پر اپنے اِس خیال کو ایک بار پھر ظاہر کیا کہ پڑوسی ملکوں کے رہنماؤں کے درمیان پڑوسیوں کی طرح رشتے ہونے چاہئیں اور پروٹوکول کی بندشوں کے بغیر ان کے بار بار دورے اور ملاقاتیں ہونی چاہئیں ۔ انہوں نے کہا کہ یہ قربت اُن کے اور بنگلہ دیش کی وزیر اعظم کے درمیان بار بار ہونے والی بات چیت سے ظاہر ہے ۔ وزیر اعظم مودی نے بنگلہ دیش کی وزیر اعظم محترمہ شیخ حسینہ کے اس خواب کا ذکر کیا کہ دونوں ملکوں کے درمیان اسی طرح رابطہ قائم ہونا چاہیئے ، جیسے یہ 1965 ء سے قبل تھا ۔ انہوں نے کہا کہ انہیں اس بات کی خوشی ہے کہ گذشتہ چند برسوں کے دوران اس سلسلے میں تیزی سے پیش رفت ہوئی ہے ۔ انہوں نے کہا کہ آج ہم نے اپنے بجلی رابطے میں اضافہ کیا ہے اور اپنے ریلوے کے رابطے کو بڑھانے سے متعلق دو پروجیکٹ شروع کئے ہیں ۔ انہوں نے کہا کہ 2015 ء میں اُن کے دورۂ بنگلہ دیش کے دوران بنگلہ دیش کو مزید 500 میگا واٹ بجلی کی فراہمی کا فیصلہ کیا گیا تھا۔ مغربی بنگال اور بنگلہ دیش کے درمیان ترسیلی لنک کا استعمال کرتے ہوئے اِس فیصلے کو پایۂ تکمیل تک پہنچایا جا رہا ہے ۔ انہوں نے مغربی بنگال کی وزیر اعلیٰ محترمہ ممتا بنرجی کا اس کام کو پایۂ تکمیل تک پہنچانے میں ، اُن کے تعاون کے لئے شکریہ ادا کیا ۔ انہوں نے کہا کہ اِس پروجیکٹ کی تکمیل سے اب ہندوستان سے بنگلہ دیش کو 1.16 گیگا واٹ بجلی فراہم کی جا رہی ہے ۔ انہوں نے کہا کہ یہ میگا واٹ سے گیگا واٹ تک کا ایک سفر ہے ، جو کہ ہندوستان اور بنگلہ دیش کے رشتوں میں سنہرے عہد کی علامت ہے ۔ وزیر اعظم نے کہا کہ اکھوڑا – اگرتلہ ریل رابطے سے دونوں ملکوں کے درمیان سرحد پار رابطے میں دوسرا لنک فراہم ہو گا ۔ اس موقع پر انہوں نے تری پورہ کے وزیر اعلیٰ جناب بپلب کمار دیب کا اِس کام کی تکمیل میں مدد کے لئے شکریہ ادا کیا ۔ وزیر اعظم مودی کو ، وزیر اعظم شیخ حسینہ کے بنگلہ دیش کو 2021 ء تک مڈل انکم ملک بنانے اور 2041 ء تک ترقی یافتہ ملک بنانے کے اہداف کے بارے میں بتایا گیا ۔ انہوں نے کہا کہ دونوں ملکوں کے درمیان قریبی رشتوں اور عوام سے عوام کے رشتوں سے ہماری ترقی اور خوشحالی نئی بلندیوں تک پہنچے گی ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔۔ ۔ ۔ ۔ ۔ ۔ ( م ن ۔ ش س ۔ ع ا ) ( 10 – 09 – 2018 )
بھارت اور بنگلہ دیش کی ورچوئل چوٹی میٹنگ کے دوران جن مفاہمت ناموں / سمجھوتوں پر دستخط کیے گئے ہیں ان کی فہرست

نمبرشمار مفاہمت نامہ/ سمجھوتہ تبادلے میں بھارت کی طرف سے حصہ لیا تبادلے میں بنگلہ دیش کی طرف سے حصہ لیا 1۔ ہائیڈرو کاربن کے شعبےمیں تعاون کے مفاہمت نامے کا فریم ورک بنگلہ دیش میں متعین بھارت کے ہائی کمشنر ایڈیشنل سکریٹری (ترقیات) توانائی اور معدنی وسائل ڈویژن 2۔ بدلیاتی اداروں اور دیگر پبلک سیکٹرکے اداروں کے لیے اعلیٰ اثرات رکھنے والے کمیونٹی، ترقیاتی پروجیکٹوں پر عمل درآمد کے لیے بھارت کی گرانٹ امداد کے بارے میں مفاہمت نامہ بنگلہ دیش میں متعین بھارت کے ہائی کمشنر سکریٹری، اقتصادی تعلقات ڈویژن 3۔ سرحد پر ہاتھیوں کے تحفظ کا پروٹوکول بنگلہ دیش میں متعین بھارت کے ہائی کمشنر سکریٹری، ماحولیات، جنگلات اور آب وہوا کی تبدیلی کی وزارت 4۔ بریشال شہری کارپوریشن کے لیے سامان کی فراہمی اور لمچوری علاقے میں کچرے / ٹھوس کچرے سے نمٹنے کے لیے علاقے کا سدھار بنگلہ دیش میں متعین بھارت کے ہائی کمشنر اے۔سکریٹری، اقتصادی تعلقات ڈویژن بی۔ میئر بریشال شہری کارپوریشن 5۔ زراعت کے شعبے میں تعاون کا مفاہمت نامہ بنگلہ دیش میں متعین بھارت کے ہائی کمشنر ایگزکیٹیو چیئرمین، بنگلہ دیش زرعی تحقیقی کونسل 6۔ بنگلہ دیش کے بابائے قوم شیخ مجیب الرحمن میموریل میوزیم، ڈھاکہ، بنگلہ دیش اور نیشنل میوزیم، نئی دہلی، بھارت بنگلہ دیش میں متعین بھارت کے ہائی کمشنر تزئین کار،بابائے قوم بنگ بندھو شیخ مجیب الرحمن میموریل میوزیم 7۔ بھارت- بنگلہ دیش سی ای او فورم کا دائرہ کار کامرس سکریٹری، کامرس اور صنعت کی وزارت سکریٹری، کامرس کی وزارت
وزیر اعظم نے پروفیسر سی ایس سیشادری   کی رحلت پر تعزیت کا اظہار کیا

نئی دلّی ،19 جولائی / وزیر اعظم جناب نریندر مودی نے پروفیسر سی ایس سیشادری کے انتقال پر تعزیت کا اظہار کیا ہے ۔ وزیر اعظم نے ایک ٹوئیٹ میں کہا ہے کہ پروفیسر سی ایس سیشادری کی رحلت سے ہم نے ایک ممتاز دانشور کھو دیا ہے ، جس نے ریاضی میں غیر معمولی کام انجام دیئے ۔ اُن کے کاموں کو ، خاص طور پر الجبرا کی جیومیٹری کے کاموں کے لئے کئی نسلوں تک یاد رکھا جائے گا ۔ اُن کے اہلِ خانہ اور اُن کے چاہنے والوں کے لئے اظہارِ تعزیت ، اوم شانتی ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ( م ن ۔ و ا ۔ ع ا ) (19-07-2020)
وزیر اعظم نے تیروپ پور، تمل ناڈو کادور کی

نئی دہلی،10/ فروری وزیر اعظم جناب نریندرمودی نے تمل ناڈو کے تیروپ پور کا دورہ کیا اور ریاست میں متعدد ترقیاتی منصوبوں کا افتتاح کیا۔ وزیر اعظم نے تیروپ پور کے پیرومانلّورگاؤں میں متعدد ترقیاتی منصوبوں کا افتتاح کیا۔ انھوں نے تیروپ پور میں ملازمین کے اسٹیٹ انشورینس کارپوریشن (ای ایس آئی سی)کے کثیر جہتی اسپیشلیٹی اسپتال کا سنگ بنیاد رکھا۔ای ایس آئی ایکٹ کے تحت 100 بستروں والا جدید ترین سہولیات سے آراستہ یہ اسپتال تیروپ پور اور آس پاس کے علاقوں میں رہ رہے ایک لاکھ سے زائد ملازمین اور ان کے خاندانوں کی طبی ضروریات پوری کرے گا۔ اس سے پہلے شہرمیں کام کر رہے دو ای ایس آئی سی ڈسپنسری کے ذریعہ مذکورہ لوگوں کی ضروریات پوری ہوتی تھی۔ کسی ایڈوانس طبی ضرورت کے لیے انھیں کوئمبٹور میں واقع ای ایس آئی سی میڈیکل کالج ہاسپیٹل پہنچنے کے لیےکم از کم 50 کلو میٹر کا سفر طے کرنا پڑتا تھا۔ وزیر اعظم نے ای ایس آئی سی اسپتال ، چنئی کو قوم کے نام وقف کیا۔ 470 بستروں والے جدید ترین سہولیات سے آراستہ یہ اسپتال میڈیکل کے ہر شعبہ میں معیاری علاج مہیا کرے گا۔ وزیر اعظم نے تریچی ایئرپورٹ پر نئی مربوط عمارت اور چنئی ایئرپورٹ کی تجدید کاری کا سنگ بنیاد بھی رکھا۔ تریچی کی اِس نئی مربوط ٹرمینل عمارت کے ساتھ یہ ایئرپورٹ سالانہ 3.63 ملین مسافروں اور مشغول ترین اوقات میں 2900 مسافروں کو سہولیات فراہم کرنے کی صلاحیت رکھتا ہے۔ چنئی ایئرپورٹ کی تجدید کاری کی جائے گی جس میں ای-گیٹس اور بایومیٹرک پر مبنی مسافروں کی اسکریننگ کے نظام، دیگر متعدد سہولیات شامل ہوں گے۔ اور موجودہ بین الاقوامی روانگی ٹرمینل میں بھیڑکم ہوجائے گی۔ بھارت پیٹرولیم کارپوریشن لمیٹڈ (بی پی سی ایل) کے اِنّور ساحلی ٹرمینل کو وزیر اعظم نے اِس موقع پر قوم کے نام وقف کیا۔یہ ٹونڈیار پیٹھ فیسلیٹی کا ایک بڑا اور بہتر متبادل ثابت ہوگا۔ اِس ٹرمینل کی شروعات سے پیداوار کو کوچی کے ساحل سے منتقل کیا جاسکتا ہے جس سے بذریعہ روڈ آمد ورفت کے اخراجات میں بھی کمی آئے گی۔ وزیر اعظم نے چنئی پورٹ سے چنئی پیٹرولیم کارپوریشن لمیٹڈ(سی پی سی ایل) کے منالی ریفائنری تک کے لیے نئی خام تیل کی پائپ لائن کا بھی افتتاح کیا۔جدید ترین تحفظاتی سہولیات سے آراستہ یہ پائپ لائن خام تیل کی محفوظ اور قابل اعتماد سپلائی کو یقینی بنائے گا نیز تمل ناڈو اور پڑوسی ریاستوں کی ضروریات بھی پوری کرے گا۔ وزیر اعظم نے اے جی – ڈی ایم ایس میٹرو اسٹیشن اور واشرمین پیٹھ میٹرو اسٹیشن کے مابین چلنے والی چنئی میٹرو کے ایک سیکشن کے لیے مسافرین خدمات کا بھی افتتاح کیا۔ 10 کلو میٹر کا یہ سیکشن چنئی میٹرو کے پہلے مرحلہ کا ایک حصہ ہے۔ اس کے ساتھ ہی مرحلہ ایک کا 45 کلو میٹر آپریشنل ہوگیا ہے۔ بعد ازاں وزیر اعظم اپنے دورے کے آخری مرحلے میں ہبلی کے لیے روانہ ہوگئے۔ ۔ ۔ ۔ ۔ ۔ ۔ ۔ ۔ ۔ ۔ ( م ن ۔رض۔ را ۔ 10 – 02 – 2019)
نیتا جی سبھاش چندر بوس کا  ایک بڑا مجسمہ انڈیا گیٹ پر نصب کیا جائے گا:وزیراعظم نریندر مودی

وزیراعظم جناب نریندر مودی نے اعلان کیا ہے کہ نیتاجی سبھاش چندر بوس کا ایک بڑا مجسمہ انڈیا گیٹ پر نصب کیا جائے گا۔ نیتاجی سبھاش چندر بوس کے بڑے مجسمے کی تعمیر مکمل ہونے سے پہلے وزیراعظم 23 جنوری 2022 کو ان کے یوم پیدائش کے موقع پر نیتاجی کے ہولوگرام مجسمہ کی نقاب کشائی کریں گے۔ اپنے سلسلہ وار ٹوئیٹ میں وزیراعظم نے کہا کہ ؛ ‘‘ایسے وقت میں جب کہ پورا ملک نیتاجی سبھاش چندر بوس کا 125 واں یوم پیدائش منا رہا ہے، مجھے یہ بتاتے ہوئے خوشی محسوس ہورہی ہے کہ گرینائٹ سے بنا اُن کا مجسمہ انڈیا گیٹ پر نصب کیا جائے گا۔ یہ بھارت کے لئے ان کی قربانیوں کے تئیں خراج تحسین ہوگا۔ نیتاجی سبھاش چندر بوس کا بڑا مجسمہ بن کر تیار ہونے سے پہلے ان کا ایک ہولو گرام مجسمہ اسی جگہ پر پیش کیا جائے گا۔ میں نیتا جی کے یوم پیدائش پر، 23 جنوری کو اس ہولوگرام مجسمہ کی نقاب کشائی کروں گا’’۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۰۰۰۰۰۰۰۰ (ش ح-ق ت – ق ر)
وزیر اعظم نے سابق بھارتی سفارتکار جناب ابسار بیوریا کی رحلت پر رنج و غم کا اظہار کیا

وزیر اعظم جناب نریندر مودی نے سابق بھارتی سفارتکار جناب ابسار بیوریا کی رحلت پر رنج و غم کا اظہار کیا۔ وزیر اعظم کے دفتر نے ٹوئیٹ کیا؛ ’’جناب ابسار بیوریا کو ملک کے تئیں ان کی بے پناہ خدمات کے لیے یاد رکھا جائے گا۔ انہوں نے اڈیہ زبان اور ثقافت کے ایک زبردست حامی کے طور پر بھی اپنی شناخت قائم کی۔ ان کی رحلت پر غمگین ہوں۔ ان کے کنبے اور دوستوں کے تئیں اظہار تعزیت۔ اوم شانتی: وزیر اعظم‘‘
وزیراعظم نے   نیرج چوپڑہ کو مردوں کے نیزہ پھینکنے کی عالمی چمپئن شپ میں چاندی کا تمغہ جیتنے پر مبارکباد پیش کی ہے

وزیراعظم جناب نریندر مودی نے نیرج چوپڑہ کو، مردوں کے نیزہ پھینکنے کی عالمی چمپئن شپ میں چاندی کا تمغہ جیتنے پر مبارکباد پیش کی ہے۔ اسپورٹس اتھارٹی آف انڈیا کےایک ٹوئیٹ کے جواب میں وزیراعظم نے کہا: ’’ہمارے نامورایتھلیٹوں میں سے ایک کا ایک عظیم کارنامہ! #عالمی چمپئن شپ میں تاریخی چاندی کا تمغہ جیتنے پر @نیرج چوپڑہ کو مبارکباد۔یہ بھارتی کھیل کود کے لئے ایک خصوصی لمحہ ہے ۔ نیرج کو ان کی آئندہ کوششوں کے لئے نیک خواہشات۔‘‘